Hvor længe holder batteriet i en robotstøvsuger?
De fleste robotstøvsugere har en batterilevetid på mellem 2-3 timer. Der findes nogle enkelte budgetmodeller, der kun har lidt over en times rengøringstid, men de fleste modeller har efterhånden 120 minutter eller mere. Når de når dette niveau, har de ofte kun 20-30 procent batteri tilbage til at finde vej hjem.
Det er vigtigt at bemærke, at moderne robotstøvsugere kan holde en pause i rengøringen på et sted i hjemmet - køre til opladestation og lade op - og så køre tilbage og genoptage støvsugningen samme sted, når batteriet er blevet opladet igen. Det gør det muligt for dem at rengøre større hjem, selv om de ikke har batteri til at klare det hele i én omgang. Selvfølgelig går støvsugningen ikke så hurtigt, hvis de ind imellem skal holde pause og  lade op i 1-2 timer, før de kan fortsætte med at støvsuge, men hvis de kører på tidspunkter, hvor du er på arbejde, betyder det ikke det store, og en robotstøvsuger er altså bare en fantastisk opfindelse, hvis du ikke selv er vild med at støvsuge.